21. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.ΠΟΛ 1273 της 18 Οκτ./5 Νοεμ.  1996 (ΦΕΚ Β΄1009) Εξόφληση χρεών προς το Δημόσιο, Δήμους, Κοινότητες και ΝΠΔΔ με μετρητά. Έχοντας υπόψη: 1.Τις διατάξεις του Α.Ν. 1819/1951 «Περί τρόπου διεξαγωγής των πάσης φύσεως συναλλαγών του Δημοσίου, όπως τροποποιήθηκαν με τις διατάξεις του άρθρ. 89 του Νόμ 1041/80». 2.Την αριθ.1073/54 ΠΥΣ (ΦΕΚ 157/54 τ.Α΄ «Περί Επεκτάσεως Εφαρμογής των διατάξεων του Α.Ν. 1819/51 δια την είσπραξη πάσης φύσεως εσόδων του Δημοσίου και λοιπών ΝΠΔΔ εν γένει». 3.Την απόφαση με αριθ. 57696/111 (ΦΕΚ 585/ 23.8.88 τ.Β΄) για εξόφληση χρεών προς το Δημόσιο, Δήμους, Κοινότητες και Ν.Π.Δ.Δ. με μετρητά. 4.Την ανάγκη εξυπηρέτησης των φορολογουμένων σε εξαιρετικές περιπτώσεις και κατά την κρίση του Προϊσταμένου των ΔΟΥ. 5.Την αριθ. 1107147/1239/006α/4.10.96 (ΦΕΚ 922 τ.Β΄) απόφαση των Πρωθυπουργού και Υπουργού Οικονομικών για ανάθεση Αρμοδιοτήτων στον Υφυπουργό Οικονομικών, αποφασίζουμε: Τροποποιούμε τη δεύτερη παράγραφο της απόφασής μας αριθ. 57696/111-175/8.8.88 και καθορίζουμε όπως σε εξαιρετικές περιπτώσεις και κατά την κρίση του Προϊσταμένου της ΔΟΥ μπορεί να αυξηθεί το ποσό καταβολής και με μετρητά στις Δημόσιες Οικονομικές Υπηρεσίες σε 500.00 δραχμ. αντί των 300.000 δραχμ., που έχει καθοριστεί μέχρι σήμερα. Σε ότι αφορά την καταβολή οφειλών προς το Δημόσιο μέσω των ΔΟΥ Φορολογίας Ανωνύμων Εταιρειών, Αθηνών, Πειραιώς και Θεσσαλονίκης εξακολουθεί να ισχύει ως έχει η αριθ. 2028489/37337/0016/30.3.1992 απόφασή μας. 